|  |
| --- |
| **NAROČNIK** |
| **Naziv in sedež** | **Ministrstvo za izobraževanje, znanost in šport****Masarykova ulica 16****1000 Ljubljana** |
| **ID št. za DDV** | SI14246821 |
| **Matična številka** | 2399300 |
| **Transakcijski račun– podračun EZR** | SI56 0110 0630 0109 972 |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** | mag. Radovanka Petrić, generalna sekretarka |

in

|  |  |  |  |
| --- | --- | --- | --- |
| **PONUDNIK/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Transakcijski račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **POGODBO O IZDELAVI, VZDRŽEVANJU IN NADGRADNJI APLIKACIJE VPISNI POSTOPEK ZA OBDOBJE DO KONCA LETA 2023, številka <številka pogodbe>** |

|  |  |  |
| --- | --- | --- |
|  |  |  |

**PODLAGA IN PREDMET POGODBE**

1. člen

Pogodbeni stranki ugotavljata:

- da je naročnik v skladu s 40. členom Zakona o javnem naročanju (Uradni list RS, št. 91/15 in 14/18; v nadaljnjem besedilu: ZJN-3) izvedel odprti postopek oddaje javnega naročila z oznako \_\_\_\_\_\_\_\_\_\_\_ in nazivom »Izdelava, vzdrževanje in nadgradnja aplikacije Vpisni postopek za obdobje do konca leta 2023« (v nadaljnjem besedilu: informacijska rešitev)«, objavljenem na portalu javnih naročil pod številko objave JN\_\_\_\_\_\_\_\_/2021 dne \_\_\_\_\_\_\_\_\_\_\_ (v nadaljnjem besedilu: javno naročilo); številka objave \_\_\_\_\_\_\_\_\_\_\_\_\_\_\_\_dne \_\_\_\_\_\_\_\_\_\_\_ na portalu EU;

- da je naročnik z Odločitvijo o oddaji javnega naročila, številka \_\_\_\_\_\_ z dne \_\_. \_\_. 2021, izbral izvajalca kot najustreznejšega ponudnika za izvedbo javnega naročila iz prejšnje alineje;

- da se za ureditev medsebojnih pravic in obveznosti sklepa Pogodbo št. \_\_\_\_\_ (v nadaljnjem besedilu: pogodba);

- da ima pogodba naravo okvirnega sporazuma z enim gospodarskim subjektom v smislu 6. odstavka 48. člena ZJN-3, saj točnega obsega nadgradenj ni mogoče vnaprej določiti.

Predmet pogodbe je analiza naročnikovih potreb, razvoj, vpeljava in vzdrževanje informacijske rešitve na način in pod pogoji, določenimi v tej pogodbi. Predmet te pogodbe je tudi dogovor pogodbenih strank glede obdelave osebnih podatkov, podrobneje opredeljene v poglavju »Varstvo zaupnih podatkov in informacij ter varstvo osebnih podatkov«.

Predmet pogodbe je podrobneje določen v dokumentu ePRO Specifikacije s prilogami, ki je priloga tega dokumenta.

**POGODBENA VREDNOST**

1. člen

Največja pogodbena vrednost storitev po tej pogodbi znaša skupaj ................... EUR brez DDV in ................... EUR z DDV.

Obseg sredstev za analizo in izdelavo je predviden na proračunski postavki naročnika za leto 2021, 2022 in 2023: *239710 Razvoj in vzdrževanje računalniških aplikacij*, na *kontu 4207 Nakup nematerialnega premoženja* in *4025 Tekoče vzdrževanje,* projekt 3330-17-0021 in ukrep 3311-11-0025*.* Skrbnik proračunske postavke je *mag. Bojan Rebevšek*.

Naročnik bo naročal storitve vzdrževanja in nadgradenj zgolj v okviru predvidenih sredstev. Naročnik se ne zavezuje naročiti določenega obsega vzdrževanja ter nadgradenj.

Naročnik je izvajalcu zavezan za plačila do 31.12.2022, za nadaljnja plačila do izteka te pogodbe pa, ko bodo izpolnjeni formalni pogoji glede na veljavni Zakon o izvrševanju proračuna RS ter ostale predpise, ki omogočajo izvrševanje sprejetega Proračuna Republike Slovenije za posamezno leto oziroma sprejeti proračun za posamezno leto.

**ANALIZA IN NAČRTOVANJE, IZVEDBA, VPELJAVA, VZDRŽEVANJE IN NADGRADNJE INFORMACIJSKE REŠITVE**

1. člen

S to pogodbo se izvajalec zavezuje, da bo skladno s specifikacijami javnega naročila izvedel analizo naročnikovih potreb (Poslovno analizo) in razvil informacijsko rešitev, ki je predmet specifikacij javnega naročila, po časovnici iz te pogodbe.

Izvajalec bo informacijsko rešitev namestil v naročnikovem (testnem in produkcijskem) okolju. Izvajalec bo pri namestitvi upošteval predvideno časovnico iz te pogodbe.

Po vzpostavitvi delovanja bo izvajalec informacijske rešitve vzdrževal in jo na zahtevo naročnika tudi nadgrajeval.

Vzdrževanje informacijske rešitve obsega ohranjanje funkcionalnosti informacijske rešitve na način, kot je opredeljeno v pogodbi. Nadgradnje pomenijo nove funkcionalnosti, ki jih naroči naročnik glede na potrebe njegovega poslovanja, ter na način, kot je opredeljeno v pogodbi, tako vzdrževanja kot nadgradnje pa se izvajajo na podlagi dejansko naročenih in izvedenih del.

**OPREDELITEV OBSEGA VZDRŽEVANJA IN NADGRADNJE**

1. člen

**Vzdrževanje obsega odpravo napak informacijske rešitve**, vključno z razpoložljivostjo in pripravljenostjo izvajalca, da se dogovarja z naročnikom o planiranju in zagotavljanju morebitnih ustreznih virov za izvajanje vzdrževanja sporazumno z naročnikom. Poleg odprave napak izvajalec zagotavlja naslednje storitve:

* vodenje in koordinacijo dela med izvajalcem in naročnikom oziroma njegovimi kontaktnimi osebami;
* analiza vzrokov oz. diagnostika zaznanih težav;
* osnovno daljinsko uporabniško pomoč in svetovanje glede uporabe informacijske rešitve;
* dokumentiranje dela, dogovorov in sprememb v zvezi z vzdrževanjem informacijske rešitve, vključno s pripravo in vzdrževanjem uporabniških navodil za končne uporabnike v slovenščini;
* spremljanje tehnoloških in vsebinskih novosti, povezanih z informacijsko rešitvijo ter priprava predlogov ukrepov za nemoteno delovanje ter za izboljšanje delovanja, ki jih bo v primeru naročila realiziral izvajalec v okviru nadgradenj;
* spremljanje delovanja informacijske rešitve;
* vse napake, ki se izkažejo kot posledica odstopanja od specifikacije izdelave/dograditve informacijske rešitve, potrjene med naročnikom in izvajalcem, je izvajalec dolžan odpraviti brezplačno;
* Izvajalec je pri programiranju informacijske rešitve dolžan skrbeti za performančno ustrezno odzivnost informacijske rešitve. Če naročnik izvajalcu dokaže, da je slaba odzivnost informacijske rešitve ali varnostno tveganje, posledica neustrezno napisane programske kode (neoptimalna SQL poizvedba, neustrezno postavljen podatkovni model, slaba odzivnost zaradi povečanja obsega podatkov ali prometa…), je izvajalec dolžan sporni del informacijske rešitve brezplačno optimizirati.
* izvajanje preventivnega pregleda - administracijo aplikacijskega strežnika na testnem in produkcijskem okolju, npr. spremljanje dnevnikov, pregled in analiza dnevnikov (logov), priprava predlogov in izvedba dejavnosti glede na najdene nepravilnosti v logih, preverja tudi razpoložljivost diskovnega prostora in po potrebi opozori naročnika;
* morebitni stroški uporabe (licenčnine) zunanjih podatkovnih baz so breme naročnika.
1. člen

**Nadgradnje obsegajo razširjanje funkcionalnosti informacijske rešitve**, vključno z dopolnjevanjem, spreminjanjem ali dograjevanjem informacijske rešitve po posebnem naročilu naročnika, predvsem pa:

* analiza zahtevkov za dopolnitve/spremembe funkcionalnosti informacijske rešitve;
* prilagajanje in dograjevanje informacijske rešitve glede na zakonske spremembe ter drugih predpisov;
* izboljševanje zmogljivosti informacijske rešitve na podlagi predlogov izvajalca ali naročnika oziroma končnih uporabnikov ter na zahtevo naročnika;
* vzdrževalne aktivnosti, ki presegajo osnovno vzdrževanje;
* prilagajanje informacijske rešitve glede na spremembe infrastrukture, v kateri deluje informacijska rešitev, v okviru možnosti in zagotovil lastnika infrastrukture in proizvajalcev opreme okolja, v dogovoru z naročnikom;
* pomoč pri migracijskih in drugih postopkih ter izboljševanju kvalitete podatkov;
* uporabniško podporo, ki presega obseg vzdrževanja;
* pripravo uporabniških navodil (v okviru ponudbe posamezne nadgradnje – izdelava začetne rešitve mora vsebovati tudi stroške priprave uporabniških navodil);
* dokumentiranje dela, dogovorov in sprememb v zvezi z nadgradnjami informacijske rešitve, vključno z vzdrževanjem uporabniških navodil za končne uporabnike v slovenščini in druge projektne dokumentacije nadgradenj.

**Opredelitev načina dela v sklopu vzdrževanja**

1. člen

Za delovanje informacijske rešitve je potrebna uporabniška podpora, ki jo naročniku zagotavlja izvajalec. Naloge podpore so podpora pri reševanju prijav in reševanje prijav napak ter odprava napak, pomoč in dodatno usposabljanje naročnika. Delo običajno poteka preko oddaljenega dostopa do strežnika, kjer je nameščena informacijska rešitev, oziroma po potrebi na lokaciji naročnika.

Vzdrževanje se obračunava mesečno za nazaj, na podlagi dejansko opravljenega dela.

1. člen

**Napaka** je definirana kot nedelovanje informacijske rešitve oziroma delovanje, ki ni v skladu z zahtevami, določenimi v končni specifikaciji informacijske rešitve oziroma tistimi zahtevami, ki so z izvajalcem naknadno sporazumno dogovorjene in realizirane v obliki nadgradenj informacijske rešitve, oziroma je v nasprotju z navodili za uporabo informacijske rešitve.

1. člen

Vzdrževanje po tej pogodbi se v okviru naročil opravlja vsak delovni dan v rednem delovnem času od 8. do 16. ure, razen če z izvajalcem ni dogovorjeno drugače. V primeru vpeljave nadgradenj informacijske rešitve v produkcijo se lahko stranki dogovorita za časovno razširjeno podporo prve dni uporabe, oziroma za začasno prisotnost izvajalca na lokaciji naročnika, pri čemer se storitve obračunajo iz naslova nadgradenj po predhodni potrditvi obsega dela naročnika.

V prijavi problema naročnik oziroma končni uporabnik navede predvsem:

* za kako resen problem gre po ugotovitvah naročnika;
* opis problema (opis zaporedja ukazov oziroma okoliščin ali posnetek v elektronski obliki);
* ali je problem ponovljiv (vedno; občasno; nikoli; ni poskušano; neznano);
* ali je morebiti znana pomožna rešitev (workaround) in če je, njen opis.

Izvajalec vodi elektronski dnevnik odpravljanja problemov, ki zagotavlja ustrezno sledenje in omogoča nadzor naročniku.

Izvajalec bo po dogovoru z naročnikom v času vpisnih postopkov (v mesecih: februar, junij, september) nudil tehnično podporo končnim uporabnikom preko zgoraj navedene dostopnosti, in sicer vsak delovnik med 7.30 in 18. uro.

1. člen

Po prejemu zahteve naročnika izvajalec prične z oceno zapletenosti posameznega zahtevka. Če je potrebno, lahko izvajalec skupaj z naročnikom oceni zapletenost posameznega zahtevka in odloči o načinu nadaljevanja postopka.

Reševanje problema se izvaja na podlagi neposredne elektronske ali telefonske prijave.

1. člen

Napake se delijo glede na resnost in vpliv na poslovanje, od česar je odvisna tudi hitrost oziroma nujnost odprave. Opredelitev vrst napak, odzivni časi in časi odprave napak so definirani v Specifikacijah, ki so priloga te pogodbe.

Odzivni čas je čas, ki preteče od prejema prijave napake, do trenutka, ko izvajalec začne z odpravo napake.

Čas odprave napake je čas od trenutka, ko izvajalec začne z odpravo napake (poteče odzivni čas), pa do njene odprave (oziroma zagotovitve funkcionalno nadomestne rešitve).

Izvajalec ni odgovoren za napako, ki je nastala kot posledica:

* naročnikovega neupoštevanja navodil za uporabo oziroma uporabniške dokumentacije;
* naročnikove nestrokovne, nepravilne ali nedovoljene uporabe informacijske rešitve oziroma operacijskega sistemskega okolja oziroma računalniške strojne opreme;
* nedovoljenih modifikacij informacijske rešitve s strani naročnika ali tretjih oseb (z izjemo zunanjih računalniških vdorov);
* višje sile, nesreče in podobnih nepredvidljivih dogodkov ali škodljivih ravnanj tretjih oseb, ob upoštevanju dolžne skrbnosti izvajalca.

Izvajalec po prejemu prijave obvesti naročnika o predvidenem roku za odpravo napake ter o potrebnih aktivnostih, ki jih bo izvedel za odpravo napake. Po odpravi napake izvajalec obvesti naročnika o odpravi le-te.

**Postopek naročila nadgradenj informacijske rešitve**

1. člen

Zahteve po aktivnostih, ki se nanašajo na nadgradnje informacijske rešitve, naročnik posreduje izvajalcu v skladu z dogovorjenim postopkom, določenim v naslednjih členih te pogodbe. Izjemoma lahko naročnik iz naslova obsega nadgradenj naroči storitve, za katere so se potrebe spremenile po končni potrditvi analize.

1. člen

Po prejemu zahteve naročnika izvajalec skupaj z naročnikom oceni zapletenost posameznega zahtevka in odloči o načinu nadaljevanja postopka.

1. člen

Postopek potrditve nadgradenj se vodi v elektronski obliki in bo izvajalec v dogovorjenem roku poslal naročniku ponudbo, ki vsebuje (če je glede na obseg nadgradnje primerno):

* potrditev razumevanja zahtev naročnika;
* načrt rešitve, vključno z navedbami sprememb informacijske rešitve;
* predvidene stroške razvoja rešitve (v delovnih urah);
* preliminarni terminski plan, vključno s predvidenim datumom začetka in konca del;
* opredelitev roka veljavnosti ponudbe.

Morebitne spremembe ponudbe morata potrditi obe pogodbeni stranki na dogovorjen način in v dogovorjenem roku. Naročnik pred izvedbo del elektronsko potrdi ponudbo izvajalca.

**OBVEZNOSTI NAROČNIKA**

1. člen

Naročnik se zavezuje, da bo:

* zagotavljal primerno strojno in sistemsko programsko opremo v okviru predvidenih tehnologij za nemoteno delovanje v skladu z navodili izvajalca, ki so bili predani ob prevzemu informacijske rešitve in naknadno dogovorjenimi spremembami, razen če se stranki dogovorita, da rešitev ali njen del deluje na infrastrukturi izvajalca;
* zagotavljal delovanje opreme iz prve alineje, ki predstavlja infrastrukturo informacijske rešitve, to je: vzdrževanje in zagotavljanje razpoložljivosti ter delovanja strojne opreme in sistemske programske opreme;
* zagotavljal dostopnost, vključno z oddaljenim dostopom in pravice za delo na strojni in sistemski programski opremi, ki predstavlja infrastrukturo za delovanje informacijske rešitve in integracij z zunanjimi sistemi;
* obveščal izvajalca o vseh posegih, ki bi vplivali na delovanje informacijske rešitve in izvajanje te pogodbe;
* pred uporabo novih različic pazljivo prebral navodila in se držal napotkov izvajalca;
* pravočasno in podrobno sporočal o izpadih oz. napakah v delovanju infrastrukture;
* zagotovil aktivno sodelovanje uporabniške skupine, ki se dogovarja o optimalni uporabi informacijske rešitve za podporo poslovnim procesom in potrebnih nadgradnjah, spremembah funkcionalnosti informacijske rešitve ter usposabljanju končnih uporabnikov;
* sodeloval pri analizi, načrtovanju in razvoju večjih nadgradenj oz. dopolnitev informacijske rešitve, testiranju nadgradenj oz. dopolnitev ter prevzemu dopolnitve pred uvedbo v produkcijo;
* sporočal izvajalcu podatke in informacije, ki jih izvajalec pri delu potrebuje.

**OBVEZNOSTI IZVAJALCA**

1. člen

Izvajalec se zavezuje, da bo:

* storitve opravljal strokovno in kvalitetno ter na najracionalnejši način v okviru dogovorjenega obsega in rokov;
* storitve izvajal s kadri, ki jih je prijavil v svoji ponudbi, v primeru njihove zamenjave pa jih bo nadomestil s kadri enakega nivoja izkušenj, kot je z njimi uspel na javnem naročilu (naročnik lahko sicer sodelovanje s kadrom, ki prej navedenih zahtev ne izpolnjuje, zavrne);
* nemudoma pisno opozoril naročnika v primeru, da bi se pojavile okoliščine, ki bi lahko otežile ali onemogočile pravilno in kakovostno izvedbo storitve pogodbe;
* samostojno testiral in sodeloval pri naročnikovemu testiranju sprememb in dopolnitev informacijske rešitve ter izvedel popravke po testiranju;
* pri svojih rešitvah upošteval standarde in navodila naročnika;
* pri izvajanju storitev uporabljal napredne ter najbolj ustrezne informacijske tehnologije in metode.

**CENE IN ROKI IZVEDBE**

1. člen

Pogodbene cene so:

|  |  |  |  |  |  |  |
| --- | --- | --- | --- | --- | --- | --- |
| Št. | Storitev | Koli-čina | Enota | Cena na enoto v € brez DDV | Cena skupaj v € brez DDV | Cena skupaj v € z DDV |
| 1 | Analiza in načrtovanje, izvedba informacijske rešitve, vpeljava in namestitev do začetka produkcije | 1 | Komplet |  |  |  |
| 2 | Vzdrževanje in nadgradnje | 900 | Delovna ura |  |  |  |
| **Skupaj z DDV:** |  |

\*Cena skupaj v € z DDV postavke št. 2 ne sme biti nižji od 30% cene skupaj v € z DDV postavke št. 1

Predmet pogodbe je tudi vzdrževanje informacijske rešitve, ki jo izvajalec prevzame v vzdrževanja po začetku produkcijskega delovanja. Vzdrževanje se začne izvajati s 1.1.2022 ter se plačuje po dejansko opravljenem delu (tako vzdrževanje stare kot tudi morebitne nadgradnje v času veljavnosti te pogodbe). Vse cene na enoto po tej pogodbi so fiksne za ves čas trajanja pogodbe.

V času trajanja pogodbe je predvidena možnost naročila vzdrževanja ter nadgradenj v največ zgoraj predvidenem obsegu ur. Naročnik ni dolžan naročiti kakršnegakoli obsega vzdrževanja ali nadgradenj informacijske rešitve. Nadgradnje se izvajajo izključno na podlagi pisnega naročila naročnika. Če je potrebno, pogodbeni stranki predhodno dogovorita vsebino, obseg in roke posamezne aktivnosti, naročnik pa končni dogovor potrdi s pisnim naročilom. Če izvajalec tako storitev izvede brez naročila naročnika, nosi stroške izvedbe sam.

V primeru, da izvajalec in naročnik ne dosežeta dogovora o porabi delovnih ur, je na zahtevo naročnika izvajalec kljub temu dolžan izvesti nadgradnjo.

Morebitna naročena izobraževanja se obračunajo po cenah delovne ure vzdrževanja/nadgradnje, po dejansko opravljenem delu ter se črpajo iz naslova obsega predvidenih.

V primeru spremembe veljavne zakonodaje, ki ureja davek na dodano vrednost, se vrednost DDV vsake posamezne faze obračuna na novo, skladno s spremenjeno davčno stopnjo s sklenitvijo aneksa k pogodbi.

1. člen

Predvideni roki izvedbe posamezne storitve in faze so določeni v prilogi – specifikacijah, ter so sledeči:

* rok za izdelavo analize rešitve je 09.07.2021;
* rok za postavitev testnega okolja informacijske rešitve pri naročniku je 30.09.2021;
* rok za vzpostavitev rešitve v produkcijo je 12.11.2021;
* storitve vzdrževanja se izvajajo od vzpostavitve rešitve v produkcijo do 31.12.2023.

Po zaključku analize bo izvajalec predal dokumentacijo, ki bo predhodno potrjena s strani skrbnika pogodbe, kar bo podlaga za izstavitev računa v obsegu 30% od postavke 1 iz predhodnega člena. Po vzpostavitvi testnega okolja in predani in potrjeni dokumentaciji s strani skrbnika pogodbe izvajalec izstavi račun v obsegu 20%, po vzpostavitvi produkcijskega okolja in potrjeni dokumentaciji s strani skrbnika pogodbe pa bo izvajalec izstavil račun v višini preostalih 50% postavke 1 iz predhodnega člena. Vzdrževanje se plačuje mesečno za pretekli mesec po dejansko izvedenem delu, nadgradnje pa po posamezni zaključeni nadgradnji.

**PLAČILNI POGOJI**

1. člen

Izvajalec bo vse račune poslal izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike. Izvajalec izstavi račun praviloma do 5. v mesecu, za storitve vzdrževanja opravljene v preteklem mesecu.

Račun se izstavi skladno z zahtevami naročnika. Račun se mora sklicevati na številko pogodbe, na podlagi katere se izstavlja in vsebovati znesek za opravljeno storitev.

Pogodbeni stranki sta soglasni, da so vsi stroški na strani izvajalca vključeni v skupno ceno za izvedbo pogodbenih aktivnostih.

1. člen

Rok za plačilo storitev je 30. (trideseti) dan od prejema pravilnega, popolnega in pravočasno izstavljenega računa.

Naročnik bo sredstva, določena s to pogodbo, nakazal izvajalcu na podlagi pravilnih in popolnih ter v roku predloženih računov v skladu s predpisi, ki urejajo izvrševanje proračuna Republike Slovenije.

Pravilnost, popolnost in pravočasnost računa potrdi skrbnik pogodbe ministrstva.

**FINANČNA KLAVZULA**

1. člen

Pogodbeni stranki sta soglasni, da je ta pogodba vezana na proračunske možnosti ministrstva. V primeru, da pride do sprememb v državnem proračunu ali finančnem načrtu ministrstva, ki neposredno vplivajo na to pogodbo, stranki s sklenitvijo pisnega dodatka k tej pogodbi, to pogodbo spremenita tako, da jo prilagodita sorazmerno spremembam v državnem proračunu oziroma finančnemu načrtu ministrstva.

**PREVZEM**

1. člen

Naročnik pogodbene storitve prevzame s podpisom prevzemnega zapisnika, ki ga podpišeta obe pogodbeni stranki. Izvajalec mora naročniku pred podpisom prevzemnega zapisnika za storitve izročiti poročilo o opravljenem delu, iz katerega mora biti razviden skupen obseg opravljenega dela, specifikacija in opis opravljenih storitev ter vso dokumentacijo, ki mora biti v slovenskem jeziku. Podpisan prevzemni zapisnik o izvedbenih storitvah je priloga računu.

V primeru morebitnih, ob zahtevi za prevzem ugotovljenih, pomanjkljivostih naročnik in izvajalec sestavita zapisnik o ugotovljenih pomanjkljivostih, v katerem navedeta ugotovljene pomanjkljivosti in določita dodatni rok za njihovo odpravo, ki ne more biti daljši od 3 dni. V zapisniku o ugotovljenih pomanjkljivostih je izvajalec dolžan ugotovljene pomanjkljivosti odpraviti na lastne stroške. Po odpravi pomanjkljivosti se sestavi zapisnik o odpravljenih pomanjkljivostih, ki je sestavljen v okviru prevzemnega zapisnika, ali pa je njegova priloga. Če izvajalec ne bi odpravil pomanjkljivosti v dogovorjenem dodatnem roku, lahko naročnik storitve, ki niso prevzete zaradi ugotovljenih pomanjkljivosti, naroči drugje na račun izvajalca.

Vsa predana dokumentacija mora naročniku omogočati popolno samostojno upravljanje s prevzetimi izdelki. Vsi izdelki, ki jih mora izvajalec predložiti naročniku, morajo biti v končni različici predloženi v obliki, ki omogoča naročniku nadaljnjo obdelavo, dodelavo, spreminjanje, shranjevanje in izpisovanje.

**PODIZVAJALEC**

*(Opomba: Določbe, navedene v tem delu, bodo vključene v pogodbo le v primeru, če bo izvajalec nastopal skupaj s podizvajalci. V nasprotnem primeru se ta del vzorca pogodbe, ki se nanaša na izvajanje del s podizvajalci, črta).*

1. člen

V zvezi z izvedbo tega javnega naročila bo izvajalec nastopal s spodaj navedenimi podizvajalci, in sicer z naslednjo vrednostjo in predmetom udeležbe:

* Podizvajalec \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, polni naslov, matična št., ID za DDV, transakcijski račun in banka) bo sodeloval pri izvedbi del v vrednosti \_\_\_\_\_\_\_\_\_\_ EUR brez DDV oz. \_\_\_\_\_\_\_\_\_ z DDV, kar znaša \_\_\_\_\_\_% pogodbene vrednosti, v zvezi z naslednjimi storitvami \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (predmet, količina, faza), ki jih bo izvedel \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kraj in rok izvedbe del).

V primeru spremembe veljavne zakonodaje, ki ureja davek na dodano vrednost, se vrednost DDV vsake posamezne faze iz prejšnjega odstavka obračuna na novo, skladno s spremenjeno davčno stopnjo s sklenitvijo aneksa k pogodbi.

1. člen

Izvajalec mora med izvajanjem te pogodbe naročnika obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje takšnih storitev, in sicer najkasneje v petih (5) delovnih dneh po spremembi. V primeru vključitve novih podizvajalcev mora izvajalec skladno s tretjim odstavkom 94. člena ZJN-3 skupaj z obvestilom naročniku posredovati tudi kontaktne podatke in zakonite zastopnike novih podizvajalcev.

**POGODBENA KAZEN**

1. člen

V primeru zamude pri izvedbi posamezne faze bo izvajalec za vsak teden zamude, ki nastane po krivdi izvajalca, plačal 0,5% vrednosti del, ki so v zamudi, vendar največ 10% vrednosti del, ki so v zamudi.

V primeru zamude pri odpravi napake pri vzdrževanju je izvajalec dolžan za vsak dvakratnik časa zamude (glede na vrsto napake) plačati 25% zneska predvidenega obračunanega vzdrževanja, vendar skupaj največ 50%.

Pogodbena kazen se obračuna ob izstavitvi naslednje fakture, naročnik jo napove tako, da jo lahko izvajalec upošteva pri izstavitvi fakture. Doseganje maksimalne pogodbene kazni v posamezni fazi je lahko razlog za odpoved pogodbe.

**VARSTVO ZAUPNIH PODATKOV IN INFORMACIJ TER VARSTVO OSEBNIH PODATKOV**

1. člen

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe in bodo šteli za zaupne, varovali kot poslovno oziroma uradno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki so vključene v opravljanje storitev po tej pogodbi.

Zaposleni pri izvajalcu, ki opravljajo storitve po tej pogodbi, so dolžni varovati tajnost podatkov, s katerimi se seznanijo pri opravljanju njihovih del in nalog. Dolžnost varovanja tajnosti podatkov jih obvezuje tudi po prenehanju zaposlitve, opravljanja del ali nalog in opravljanja storitve pogodbenega partnerja.

1. člen

Izvajalec mora naročnika takoj obvestiti o vsakem disciplinskem ali drugem postopku, zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz te pogodbe. Izvajalec je dolžan obrazloženo na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami te pogodbe.

1. člen

Izvajalec se zaveda, da bo pri opravljanju storitev iz te pogodbe dobil dostop do osebnih, poslovnih in drugih zaupnih podatkov, katerih uporaba je zakonsko regulirana in bi njihova zloraba ali malomarno ravnanje z njimi lahko povzročilo veliko materialno in moralno škodo naročniku. Izvajalec se zaveda, da pogodbena dela sestavljajo tudi delovni postopki, ki po svoji vsebini predstavljajo obdelavo osebnih podatkov kot je opredeljena v 2. točki 4. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljevanju Splošna uredba o varstvu podatkov), zaradi česar sta pogodbeni stranki zavezani k izvajanju določb 28. člena Splošne uredbe o varstvu podatkov. Izvajalec se zavezuje, da bo vse podatke skrbno varoval in jih uporabljal izključno za izvajanje te pogodbe. Za varovanje podatkov v zvezi z opravljanjem storitev je izvajalec odškodninsko odgovoren, morebitna zloraba podatkov pa pomeni tudi kazensko odgovornost kršiteljev.

Vrsta osebnih podatkov, ki so predmet obdelave po tej pogodbi in kategorije posameznikov, na katere se nanašajo ti osebni podatki, so opredeljene v Specifikacijah. Določila te pogodbe veljajo tudi za morebitne spremembe v vrsti osebnih podatkov in kategorijah posameznikov, ki nastanejo zaradi sprememb v pravni podlagi zbirk osebnih podatkov v času trajanja pogodbe z izvajalcem. Pogodbeni stranki se zavezujeta, da zagotavljata ustrezne ukrepe za zagotavljanje varnosti obdelave skladno s predpisi, ki urejajo varstvo osebnih podatkov.

Naročnik izvajalcu z namenom izvajanja pogodbenih del v času trajanja pogodbe omogoča obdelavo osebnih podatkov v zbirkah osebnih podatkov, s katerimi upravlja, ter vpoglede v zapise revizijskih sledi o obdelavi teh osebnih podatkov, če in kadar je to potrebno za izvedbo pogodbenih del. Za vsak vpogled mora izvajalec dobiti zahtevo ali odobritev s strani upravljalca ali vzgojno izobraževalnega zavoda – uporabnika podatkov v primeru izvajanja podpore uporabnikom. Za vse ostale obdelave mora izvajalec dobiti zahtevo ali odobritev s strani upravljalca. Vse obdelave, ki so bile izvedene na zbirki, morajo izvajalci ustrezno dokumentirati z navedbo vrste ter vzroka obdelave in zapisnik opravljenih del predati pooblaščeni osebi upravljalca.

Izključni namen, da izvajalec obdeluje podatke iz zbirk osebnih podatkov, s katerimi upravlja naročnik, ter vpogleda v revizijske sledi o obdelavi teh podatkov, je kakovostno izvajanje pogodbenih del v skladu z veljavno pogodbo o vzdrževanju in nadgradnji aplikacije.

Izvajalec se zavezuje, da bo:

* z osebnimi podatki, ki so predmet pogodbenih del, ravnal v skladno s predpisi, ki urejajo varstvo osebnih podatkov in da osebnih podatkov ne bo obdeloval ali uporabljal za drugačen namen, kot je določen v tej pogodbi.
* ob upoštevanju narave obdelave in informacij, ki so dostopne izvajalcu, se izvajalec zavezuje pomagati naročniku pri izpolnjevanju obveznosti iz členov 32 do 36 Splošne uredbe o varstvu podatkov,
* bo upravljavcu nudil vse informacije, potrebne za dokazovanje izpolnjevanja obveznosti iz 28. člena Splošne uredbe o varstvu podatkov, ter upravljavcu ali drugemu revizorju, ki ga pooblasti naročnik, omogočil izvajanje revizij, tudi pregledov, in pri njih sodeluje,
* ob upoštevanju narave obdelave se izvajalec zavezuje pomagati naročniku z ustreznimi tehničnimi in organizacijskimi ukrepi, kolikor je to mogoče, pri izpolnjevanju njegovih obveznosti, da odgovori na zahteve za uresničevanje pravic posameznika, na katerega se nanašajo osebni podatki,
* osebne podatke, ki jih bo zaradi izvedbe posameznih pogodbenih del shranil na svoji informacijski opremi, po izpolnitvi namena obdelave nemudoma vrnil upravljavcu, iz svoje informacijske opreme pa nepovratno izbrisal ter uničil obstoječe kopije,
* redno testiral, ocenjeval in vrednotil učinkovitost tehničnih in organizacijskih ukrepov za zagotavljanje varnostni obdelave za zagotavljanje varstva osebnih podatkov in da bo na tej podlagi prilagajal vse ukrepe, s katerimi zagotavlja njihovo varstvo,
* v sodelovanju z naročnikom zagotavljal ustrezno raven varnosti podatkov glede na tveganje, z ukrepi psevdonimizacije in šifriranjem osebnih podatkov, zagotavljanjem stalne zaupnost, celovitosti, dostopnosti in odpornosti sistemov in storitev za obdelavo,
* v primeru fizičnega ali tehničnega incidenta bo v sodelovanju z naročnikom izvajal ustrezne ukrepe za povrnitev razpoložljivost in dostopa do osebnih podatkov.

Stranki se posebej dogovorita, da izvajalec ne bo spreminjal medija zapisa (vsi morebitni osebni in drugi občutljivi podatki bodo ostali v elektronski obliki), ter da bo prenos osebnih podatkov, ki bo preko telekomunikacijskih omrežij, zavarovan s kriptografijo in elektronskim podpisom, če bo sistem to omogočal. Prenos občutljivih osebnih podatkov preko telekomunikacijskih omrežij mora biti vedno posredovan z uporabo kriptografskih metod ali elektronskega podpisa tako, da je zagotovljena njihova nečitljivost oziroma neprepoznavnost med prenosom.

V primeru suma kršitve varstva osebnih podatkov oziroma incidenta (nezakonitega uničenja, izgube, spremembe, nepooblaščenega razkritja ali dostopa do osebnih podatkov, ki so poslani, shranjeni ali kako drugače obdelani) mora odgovorna oseba izvajalca ali zaposleni izvajalca, ki je zaznal to kršitev o tem takoj obvestiti skrbnika pogodbe naročnika ter ob tem izvesti vse ukrepe za preprečitev nadaljevanja kršitve. Ustnemu obvestilu mora vedno slediti tudi pisno obvestilo. Pisno obvestilo mora vsebovati vsaj:

* opis vzroka in vrste kršitve varstva osebnih podatkov, po možnosti tudi kategorije in približno število zadevnih posameznikov, na katere se nanašajo osebni podatki;
* predlog ukrepov, ki jih je potrebno izvesti za obravnavanje ter odpravo kršitve varstva osebnih podatkov ter
* ime in kontaktne podatke pooblaščene osebe za varstvo podatkov izvajalca.

Izvajalec se zavezuje, da ne bo, razen v primeru določenih z zakonom, niti v času trajanja te pogodbe, niti v času po prenehanju te pogodbe, razkril katerikoli tretji fizični ali pravni osebi, osebne podatke do katerih je prišel pri izvajanju te pogodbe, kot tudi poslovnih ali drugih zaupnih podatkov ali kakršne koli informacije, povezane z organizacijo, poslovanjem, financami, posli ali transakcijami naročnika.

Izvajalec se zavezuje, da bo v času do prenehanja in v času po prenehanju tega pogodbenega razmerja, razen v primerih določenih z zakonom, varoval kot zaupne tudi vse zadeve in informacije, ko so mu bile zaupane ali ki jih je pridobil v času trajanja pogodbenega razmerja in da teh informacij ne bo uporabil ali poskušal uporabiti na kakršen koli način, ki bi lahko posredno ali neposredno povzročil škodo naročniku.

Prepovedi iz tega člena zavezujejo časovno neomejeno, ne nanašajo se le na informacije, ki so ali ki bodo postale javno dostopne (vendar ne na podlagi nepooblaščenega razkritja s strani izvajalca).

Izvajalec se zavezuje, da bo naročnika nemudoma obvestil, v kolikor bo tretja oseba na podlagi zakonskih določb zahtevala razkritje kateregakoli izmed podatkov iz prvega odstavka tega člena oziroma drugih podatkov, ki jih je naročnik opredelil kot zaupne. V tem primeru bo izvajalec naročniku pomagal na način, da bo razkritje zaupnih podatkov omejeno na obseg, ko je nujno potreben.

Izvajalec se zavezuje, da bo vsako spremembo zaposlenih na projektu, ki imajo dostop do podatkov naročnika, javil naročniku in sicer: začetek odpovednega roka, konec odpovednega roka, premestitev na druge projekte in druge spremembe statusov oseb na projektu.

Izvajalec se zavezuje, da bo vse osebe, ki bodo izvajale pogodbena dela, seznanil z njihovimi dolžnostmi in odgovornostjo za izvajanje postopkov in ukrepov za zavarovanje osebnih podatkov, ki bodo predmet pogodbenih del in jih zavezal k zaupnosti.

Enake dolžnosti varstva osebnih podatkov kot veljajo za izvajalca, zavezujejo tudi morebitnega podizvajalca.

Izvajalec mora pred morebitno sklenitvijo pogodbe, s katero namerava vsaj del opravil v zvezi z izvajanjem te pogodbe in posledično v zvezi z obdelavo osebnih podatkov prenesti na podizvajalca, za to pridobiti posebno soglasje naročnika. Pri tem mora navesti, kateri del pogodbenih obveznosti namerava prepustiti podizvajalcu in katere osebne podatke bo le-ta obdeloval.

V ta namen mora izvajalec skleniti ustrezno pogodbo o obdelavi osebnih podatkov, s katero zaveže podizvajalca, da spoštuje najmanj enake standarde varnosti osebnih podatkov, kot jih zahteva ta pogodba. Če podizvajalec ne izpolnjuje obveznosti v zvezi z varnostjo podatkov, izvajalec v celoti odgovarja naročniku za obveznosti podizvajalca.

Izvajalec se zavezuje, da bo vodil evidenco vseh vrst dejavnosti obdelave, ki jih izvaja v imenu naročnika kot upravljavca po tej pogodbi, v skladu z 2. točko prvega odstavka člena 30 Splošne uredbe o varstvu podatkov.

Izvajalec je dolžan naročniku dati na voljo vse informacije za dokazovanje izpolnjevanja svojih obveznosti.

Stranki se dogovorita, da je izvajalec v primeru kršitve določb tega člena, dolžan naročniku plačati pogodbeno kazen v višini 2.000,00 EUR, in sicer za vsako posamezno kršitev izvajalčevih obveznosti, ki izhajajo iz tega člena, v roku 7 dni od dneva, ko izvajalec prejme obrazložen zahtevek naročnika za plačilo. Naročnik ima poleg pogodbene kazni pravico zahtevati tudi škodo, ki ta znesek presega.

Izvajalec se zavezuje, da bo osebne podatke varoval v skladu s predpisi s področja varstva osebnih podatkov, določbami te pogodbe in določbami internih aktov upravljavca – Pravilnikom o varstvu osebnih podatkov Ministrstva za izobraževanje, znanost in šport št. 0070-32/2019/17, Navodilom za izvajanje varnostne politike informacijsko komunikacijskega sistema ministrstva št. 382-21/2012-2 s spremembami, Uredbo o informacijski varnosti v državni upravi (Uradni list RS, št. 29/18 in 131/20) ter ukrepi, ki so za zagotavljanje varnosti osebnih podatkov določeni v tehnični specifikaciji. Šteje se, da je izvajalec s podpisom pogodbe seznanjen z vsebino notranjih predpisov naročnika.

Izvajalec je s podpisom te pogodbe seznanjen, da se v informacijskem sistemu MIZŠ dostopi privilegiranih uporabnikov lahko upravljajo in nadzorujejo z orodjem, ki omogoča beleženje revizijske sledi obdelav podatkov. Orodje omogoča snemanje sej uporabnikov, zbiranje metapodatkov o sejah, beleženje izvedenih dejanj in časovno žigosanje, nadzor vzpostavljenih sej v realnem času ter ogled uporabnikovih dejanj v živo. Dostopi izvajalca do sistema MIZŠ bodo lahko upravljani in nadzorovani z navedenim orodjem.

Naročnik bo pri pogodbenem obdelovalcu ves čas nadzoroval izvajanje postopkov in ukrepov iz tega člena.

1. člen

Na zahtevo naročnika je izvajalec dolžan dopustiti zunanjo revizijo aplikacijah, ki so predmet te pogodbe.

**PRAVICE INTELEKTUALNE LASTNINE**

1. člen

Naročnik s plačilom analize postane lastnik in se nanj prenesejo vse materialne avtorske pravice na izdelkih (poslovna analiza), ki jih za potrebe naročnika v okviru te pogodbe izdela izvajalec. Navedeno vključuje pravico prenosa na poljuben medij, predelave, dopolnjevanja, spreminjanja, uporabe za potrebe izvajanja drugih projektov, ki se povezujejo s tem projektom, uporabe kot gradiva za potrebe izvajanja javnih naročil, vključno s spreminjanjem in prilagoditvami za te potrebe, ter pravicami spreminjanja v primeru naročnikovih spremenjenih postopkov, ki narekujejo potrebe po spremembah po tej pogodbi prevzete dokumentacije in izdelkih, ne glede na to ali se nahajajo v pisni ali elektronski obliki, vse brez posebnega soglasja avtorja. Izdelke se praviloma predaja v elektronski berljivi obliki v enem od razširjenih formatov zapisov, ki je primerna za nadaljnjo obdelavo in spreminjanje.

Naročnik je in ostane lastnik vseh podatkov, vnesenih v informacijsko rešitev.

Naročnik prav tako s prevzemom informacijske rešitve v okviru del, ki so izvedena na podlagi te pogodbe (enako velja za posamezne nadgradnje), pridobi izključno pravico neomejene uporabe izvorne kode za namene nadaljnjega razvijanja in vzdrževanja informacijske rešitve za lastne potrebe. To pomeni pravico dodelave, predelave in spreminjanja, vse izključno za lastne potrebe. Naročnik tako pridobljene izvorne kode ne sme odpreti za javnost ali kakor koli drugače razkriti za kakršen koli drugi namen, razen za namene razvoja za pokrivanje lastnih potreb, vključno za namen novega javnega naročila za vzdrževanje in nadgradnje informacijske rešitve, brez soglasij ali kakršnihkoli omejitev s strani izvajalca, saj gre za rešitev, ki je izdelana posebej po navodilih, specifikacijah in zahtevah ter izključno za potrebe naročnika ter njegovih uporabnikov.

Pravice do uporabe na izdelkih tretjih, ki se vgradijo v informacijsko rešitev (npr. integracija zunanje rešitve za posamezne funkcionalnosti) se prenesejo v obsegu, kot jih je izvajalec prevzel za namen vgradnje. Smiselno enako velja za izdelke izvajalca, ki jih ta vgradi v informacijsko rešitev in so v času podpisa pogodbe že obstajali, pa niso bili izdelani posebno za namene te pogodbe – na teh in rešitvah iz prejšnjega stavka naročnik pridobi trajno pravico (licenco) za uporabo, razen če naročnik ob soglasju za uporabo takšne rešitve tretjega posebej soglaša, da je ta pravica časovno omejena (npr. na trajanje licence, pogodbe).

Hrambo izvorne kode, izdelane na podlagi te pogodbe, lahko stranki uredita s posebno pogodbo, velja pa, da ima naročnik dostop do te kode (ali na zahtevo pri izvajalcu ali zahteva izročitev aktualne izvorne kode na določene časovne intervale).

Izvajalec se zaveže, da bo v primeru, če tretja oseba zatrjuje, da je izdelek (izvorna koda), ki je predmet te pogodbe in ga naročniku zagotavlja izvajalec, krši patentne ali avtorske pravice te tretje osebe, naročnika varoval pred tem zahtevkom na svoje stroške in bo plačal vse stroške, škodo in odvetniške stroške, ki bi jih sodišče dokončno prisodilo ali so vključeni v poravnavo, ki jo je potrdil izvajalec, pod pogojem, da naročnik:

* izvajalca nemudoma obvesti o zahtevku;
* dovoli izvajalcu, da nadzoruje obrambo in z njim sodeluje v obrambi in v kakršnihkoli s tem povezanih pogajanjih glede poravnave.

Če pride do takšnega zahtevka ali se zdi mogoče, da bo do njega prišlo, naročnik soglaša s tem, da bo izvajalcu dovolil, da mu bo omogočil nadaljnjo uporabo izdelka ali spremembo ali zamenjavo s takšnim izdelkom, ki mu je v funkcionalnem pogledu vsaj enakovreden.

**FINANČNA ZAVAROVANJA**

1. člen

Izvajalec v roku 10 dni od podpisa pogodbe, kot pogoj za njeno veljavnost, predloži finančno zavarovanje za dobro izvedbo pogodbenih obveznosti (bančno garancijo/kavcijsko zavarovanje zavarovalnice, izdano po pravilih EPGP758/2010) v višini 10% od skupne vrednosti postavke št. 1 iz 16. člena te pogodbe z DDV, z veljavnostjo 30 dni po predvidenem roku za prevzem vseh nalog iz postavke št. 1.

Naročnik lahko finančno zavarovanje unovči v naslednjih primerih:

* če izvajalec dobave ne opravlja v skladu z zahtevami pogodbe ali s specifikacijami;
* če naročnik razdre pogodbo zaradi kršitev ali zamude na strani izvajalca;
* če izvajalec objavi insolventnost, prisilno poravnavo ali stečaj;
* če izvajalec krši zaupnost podatkov;
* če izvajalec naročniku pravočasno ne izroči finančnega zavarovanja za odpravo napak v garancijskem roku;
* če izvajalec brez dogovora z naročnikom odstopi od pogodbe in razlogi za to niso na naročnikovi strani.

Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.

Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.

1. člen

Izvajalec mora ob predaji informacijske rešitve v produkcijo, kot pogoj za izvajanje garancijskih obveznosti (garancijske obveznosti zajemajo redno vzdrževanje informacijske rešitve pod pogodbenimi pogoji), izročiti naročniku finančno zavarovanje za odpravo napak za čas trajanja pogodbe (bianco menica s standardnim nepreklicnim pooblastilom za izpolnitev naročniku za čas trajanja pogodbe) v višini 4% od skupne vrednosti postavke št. 1 iz 16. člena te pogodbe z DDV. Naročnik lahko finančno zavarovanje unovči v naslednjih primerih:

* če izvajalec v času garancije ne izvaja garancijskih obveznosti na način, opredeljen v tej pogodbi;
* če izvajalec objavi insolventnost, prisilno poravnavo ali stečaj.

V času trajanja vzdrževanja bo izvajalec odpravil vse morebitne napake in nepravilnosti, ki bodo zaznane in bodo predstavljale razliko med dejanskim delovanjem in zahtevo iz specifikacij.

Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.

**VIŠJA SILA**

1. člen

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Pogodbena stranka na strani katere je višja sila nastala, je dolžna drugo pogodbeno stranko pisno obvestiti o nastopu in prenehanju višje sile. Prav tako je dolžna pisno predložiti dokaze o obstoju in trajanju višje sile najkasneje v dveh (2) delovnih dneh po nastanku le-te.

Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

 **ODSTOP OD POGODBE**

1. člen

Vsaka od pogodbenih strank lahko odstopi od pogodbe zaradi kršitev na strani nasprotne stranke, pri čemer znaša odpovedni rok naročnika 2 meseca (takojšnja odpoved je mogoča v primeru unovčitve finančnega zavarovanja ali doseganja maksimalne pogodbene kazni), izvajalca pa 4 mesece. Navedeni odpovedni roki se sporazumno lahko tudi skrajšajo.

Predčasna odpoved je mogoča tudi v primerih, določenih v 96. členu ZJN-3, z odpovednim rokom enega meseca.

**SKRBNIŠTVO POGODBE**

1. člen

Za koordinacijo izvrševanja storitev po tej pogodbi določita pogodbeni stranki vsak svojega skrbnika pogodbe.

Skrbnik pogodbe naročnika je …………….., e- naslov: …………..

Skrbnik pogodbe izvajalca je ………………., e- naslov: …………….

Če se v času trajanja pogodbena razmerja spremeni skrbnik pogodbe na strani naročnika ali na strani izvajalca, se o tem z dopisom obvesti nasprotno pogodbeno stranko.

**PROTIKORUPCIJSKA KLAVZULA**

1. člen

Ta pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku,

je v primeru citiranih ravnanj nična.

**RAZVEZNI POGOJ**

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

 - plačilom za delo,

 - delovnim časom,

 - počitki,

 - opravljanjem dela na podlagi pogodb civilnega prava kljub obstoju elementov delovnega

 razmerja ali v zvezi z zaposlovanjem na črno in za katerega mu je bila s pravnomočno

 odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma, če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku tridesetih (30) dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti (30.) dan od seznanitve s kršitvijo.

**KONČNE DOLOČBE**

1. člen

Pogodba se lahko spremeni ali dopolni s pisnim aneksom k tej pogodbi, ki ga sprejmeta in podpišeta obe pogodbeni stranki.

Če katerakoli od določb te pogodbe je ali postane neveljavna v času trajanja tega pogodbenega razmerja, to ne vpliva na ostale določbe te pogodbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

1. člen

Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila zakona, ki ureja obligacijska razmerja in drugi predpisi, ki urejajo pogodbene odnose.

1. člen

S podpisom te pogodbe se izvajalec strinja z objavo te pogodbe in javno dostopnih informacij javnega značaja iz te pogodbe na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.

1. člen

Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.

1. člen

Pogodba je sestavljena v štirih (4) enakih izvodih, od katerih prejme naročnik tri (3), izvajalec pa en (1) izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | Ta pogodba velja od dneva podpisa obeh strank te pogodbe do 31.12.2023. |

|  |
| --- |
| **PRILOGE POGODBE** |
| 1. del
 | ePRO – Kadri, reference in specifikacije s prilogami |
| 1. del
 | ePRO - Izjava o udeležbi pravnih in fizičnih oseb pri ponudniku |
| 1. del
 | Finančna zavarovanja, ki jih v originalu hrani naročnik |

|  |  |  |
| --- | --- | --- |
| **Naročnik** |  | **Ponudnik/Izvajalec** |
| Ministrstvo za izobraževanje, znanost in športMasarykova ulica 161000 Ljubljana |  |  |
| Ljubljana, dne |  |  , dne |
| Podpisnik: mag. Radovanka Petrićgeneralna sekretarka  |  | Podpisnik: |